**SHPALLJE PËR SHPREHJEN E INTERESIT PËR PLOTËSIMIN E VENDIT VAKANT SI NOTERË NË BASHKINË DIBËR**

Në zbatim të nenit 11, të Ligjit nr. 110/2018 “Për noterinë”, i ndryshuar dhe të Urdhrit të Ministrit të Drejtësisë me nr. 164 datë 10.06.2020 *“Për miratimin e rregullave për procedurat e plotësimit të vendeve vakante si noter”,*Ministria e Drejtësisë shpall kërkesën për shprehje të interesit për plotësimin e vendit vakant si noterë, në Bashkinë Dibër.

Plotësimi i vendit vakant do të bëhet sipas rradhës së mëposhtme:

1. Nëpërmjet transferimit të një noteri që ka kërkuar transferim në këtë pozicion dhe në rast të mosplotësimit të vendit vakant sipas kësaj pike,

2. Nëpërmjet dhënies së licencës së noterit një zëvendësnoteri që ka shprehur interesin për vendin e ri vakant

Çdo noter i interesuar që kërkon transferimin në këtë pozicion duhet të paraqes pranë Ministrisë së Drejtësisë brenda 30 ditëve nga publikimi i vendit vakant, dokumentacionin si më poshtë:

1. Kërkesë me shkrim për shprehjen e interesit për transferimin e veprimtarisë në vendin vakant të shpallur;
2. Kopje të mjetit të identifikimit;
3. Vërtetim mbi vitet dhe vendin e ushtrimit të veprimtarisë si noter;
4. Deklaratë që nuk ka masë disiplinore në fuqi ndaj tij;
5. Vërtetim vendbanimi.

Në rast se, vendi vakant nuk plotësohet nëpërmjet transferimit për shkak të mungesës së kërkesave apo mosplotësimit të kushteve ligjore të noterëve që kanë shprehur interes, plotësohet nëpërmjet dhënies së licencës një zëvendësnoteri, sipas parashikimeve të nenit 13 të ligjit nr. 110/2018 “Për noterinë", i ndryshuar dhe Urdhrit të Ministrit të Drejtësisë me nr. 164 datë 10.06.2020 *“Për miratimin e rregullave për procedurat e plotësimit të vendeve vakante si noter”.*